Ryöstömurhan yritys
Ryöstömurhan yritys.

(STT) Eilen illalla klo 8 ja 1/2 9 välillä meni kauppias E. Tötterman, asuva Uudenmaankadun 13:ssa, myymälästään pihalla olevaan kellariin. Kellarin käytävässä hyökkäsi hänen kimppuunsa eräs mies, joka löi häntä kirveellä kasvojen oikealle puolelle. Taistellessaan miehen kanssa onnistui Tötterman heittämään miehen alleen, mutta väsyi verenvuodosta, niin että mies pääsi pakoon. Paikalle saapuneet ihmiset toimittivat Töttermanin kirurgiin sidottavaksi. Haava ei ole hengenvaarallinen. Asia ilmoitettiin etsivälle poliisille, joka meni heti paikalle tutkimaan asiaa. Kellarikäytävästä löydettiin verinen kirves, joka ei kuulu taloon ja jonka mies siis oli tuonut muassaan. Mies oli luultavasti murtovaras, joka näin tuli keskeytetyksi tai sitten joku, joka aikoi ryöstää Töttermanin. Etsivä poliisi jatkaa tutkimuksiaan, mutta ei annan toistaiseksi enempiä tietoja.

[Lähde: Uusi Suometar 13.2.1917 sivu 4]

Anonyymi
Helsinki
Rikokset
Uusi Suometar
1917